അദ്ധ്യാപകരുടെ കോപ്പിയടി തടയാന് കടുത്ത നടപടികളുമായി അധികൃതര്, അഞ്ചുജില്ലകളില് ഇന്റര്നെറ്റും എസ് എം എസും കട്ട് ജയ്പൂര്: അദ്ധ്യാപകരുടെ തുണ്ടുവയ്പ്പും കോപ്പിയടിയും തടയാന് മൊബൈല് ഇന്റര്നെറ്റും എസ് എം എസും അധികൃതര് നിരോധിച്ചു. രാജസ്ഥാനിലെ അഞ്ചുജില്ലകളിലാണ് ഇന്റര്നെറ്റ്, എസ് എം എസ് സേവനങ്ങള് പന്ത്രണ്ട് മണിക്കൂര് നേരത്തേക്ക് നിറുത്തിവച്ചിരിക്കുന്നത്. സംസ്ഥാനത്തെ അദ്ധ്യാപകരെ തിരഞ്ഞെടുക്കാനുള്ള ആര് ഇ ടി പരീക്ഷ സുഗമമായി നടത്താന് വേണ്ടിയാണ് അധികൃതരുടെ മുന്നൊരുക്കങ്ങള്. കടുത്ത മത്സരമാണ് ഈ പരീക്ഷയില് നടക്കുന്നത്. 31,000 തസ്തികകളിലേക്ക് ഏകദേശം 16 ലക്ഷം പേരാണ് പരീക്ഷ എഴുതുന്നത്. അതിനാല് തന്നെ ഹൈടെക് കോപ്പിയടിപോലുള്ള പ്രവണതകള് ഉണ്ടാകുമെന്ന് അധികൃതര് ഭയക്കുന്നുണ്ട്.മുന് വര്ഷങ്ങളില് ഇത്തരത്തിലുളള ചില പ്രവണതകള് ഉണ്ടാവുകയും ചെയ്തു. അത്തരം രീതികള് എല്ലാം ഒഴിവാക്കി ഒരു പരാതിക്കും ഇടകൊടുക്കാതെ പരീക്ഷ നടത്തുകയാണ് അധികൃതരുടെ ലക്ഷ്യം. കോപ്പിയടിക്ക് ശ്രമിക്കുന്നവര്ക്കെതിരെ ശക്തമായ നടപടികള് എടുക്കാനും തീരുമാനിച്ചിട്ടുണ്ട്. അതിനിടെ, കൊവിഡ് ഭീതി കണക്കിലെടുത്ത് പരീക്ഷാര്ത്ഥികളുടെ സുരക്ഷയ്ക്കും യാത്രയ്ക്കും വേണ്ട വിപുലമായ ക്രമീകരണങ്ങളും സംസ്ഥാന സര്ക്കാര് ഏര്പ്പെടുത്തിയിട്ടുണ്ട്. സര്ക്കാര്,സ്വകാര്യ ബസുകളില് സൗജന്യയാത്രയും അനുവദിച്ചിട്ടുണ്ട്. കൂടുതല് ബസുകള് ഓടിക്കുമെന്ന് സര്ക്കാര് പറഞ്ഞെങ്കിലും ഇന്നലെ പലയിടങ്ങളിലും വന് തിരക്കാണ് അനുഭവപ്പെട്ടത്. ഉദ്യോഗാര്ത്ഥികളെ സഹായിക്കാന് റെയില്വേയും സ്പെഷ്യല് സര്വീസ് നടത്തുന്നുണ്ട്.